title: Vykonávacie Nariadenie Rady (EÚ) 2019/1717 zo 14. októbra 2019, ktorým sa vykonáva nariadenie (EÚ) 2016/1686, ktorým sa ukladajú dodatočné reštriktívne opatrenia voči ISIL (Dá’iš) a al-Káide a voči fyzickým a právnickým osobám, subjektom a orgánom, ktoré sú s nimi spojené

text:
                  15.10.2019

                  SK

                  Úradný vestník Európskej únie

                  L 262/11

         VYKONÁVACIE NARIADENIE RADY (EÚ) 2019/1717
         zo 14. októbra 2019,
         ktorým sa vykonáva nariadenie (EÚ) 2016/1686, ktorým sa ukladajú dodatočné reštriktívne opatrenia voči ISIL (Dá’iš) a al-Káide a voči fyzickým a právnickým osobám, subjektom a orgánom, ktoré sú s nimi spojené
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2016/1686 z 20. septembra 2016, ktorým sa ukladajú dodatočné reštriktívne opatrenia voči ISIL (Dá’iš) a al-Káide a voči fyzickým a právnickým osobám, subjektom a orgánom, ktoré sú s nimi spojené (1), a najmä na jeho článok 4 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 20. septembra 2016 prijala nariadenie (EÚ) 2016/1686.

                     (2)

                     Zo zoznamu fyzických a právnických osôb, subjektov a orgánov uvedeného v prílohe I k nariadeniu (EÚ) 2016/1686 by sa mala vypustiť jedna osoba.

                     (3)

                     Príloha I k nariadeniu (EÚ) 2016/1686 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha I k nariadeniu (EÚ) 2016/1686 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Luxemburgu 14. októbra 2019

                  Za Radu

                  predseda

               F. MOGHERINI

            (1)  Ú. v. EÚ L 255, 21.9.2016, s. 1.

               PRÍLOHA

            Zo zoznamu uvedeného v prílohe I k nariadeniu (EÚ) 2016/1686 sa vypúšťa táto osoba a súvisiaci záznam:

                        1.

                        Fabien CLAIN (alias Omar).


title: Vykonávacie nariadenie Komisie (EÚ) 2019/1725 z 9. októbra 2019, ktorým sa do registra chránených označení pôvodu a chránených zemepisných označení zapisuje názov Telemea de Sibiu (CHZO)

text:
                  16.10.2019

                  SK

                  Úradný vestník Európskej únie

                  L 263/1

         VYKONÁVACIE NARIADENIE KOMISIE (EÚ) 2019/1725
         z 9. októbra 2019,
         ktorým sa do registra chránených označení pôvodu a chránených zemepisných označení zapisuje názov „Telemea de Sibiu“ (CHZO)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Rumunska o zápis názvu „Telemea de Sibiu“ do registra.

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Telemea de Sibiu“ sa musí zapísať do registra,

               PRIJALA TOTO NARIADENIE:

            Článok 1
            Názov „Telemea de Sibiu“ (CHZO) sa zapisuje do registra.
            Názov uvedený v prvom odseku sa vzťahuje na výrobok triedy 1.3. Syry, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 9. októbra 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 203, 17.6.2019, s. 7.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2019/1726 z 15. októbra 2019, ktorým sa vykonávajú odpočítania od rybolovných kvót dostupných pre určité populácie v roku 2019 z dôvodu prekročenia rybolovných kvót v predchádzajúcich rokoch

text:
                  16.10.2019

                  SK

                  Úradný vestník Európskej únie

                  L 263/3

         VYKONÁVACIE NARIADENIE KOMISIE (EÚ) 2019/1726
         z 15. októbra 2019,
         ktorým sa vykonávajú odpočítania od rybolovných kvót dostupných pre určité populácie v roku 2019 z dôvodu prekročenia rybolovných kvót v predchádzajúcich rokoch
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (1), a najmä na jeho článok 105 ods. 1, 2, a 3,
         keďže:

                     (1)

                     Rybolovné kvóty na rok 2018 sa stanovili týmito predpismi:

                                 —

                                 nariadenie Rady (EÚ) 2016/2285 (2),

                                 —

                                 nariadenie Rady (EÚ) 2017/1970 (3),

                                 —

                                 nariadenie Rady (EÚ) 2017/2360 (4) a

                                 —

                                 nariadenie Rady (EÚ) 2018/120 (5).

                     (2)

                     Rybolovné kvóty na rok 2019 sa stanovili týmito predpismi:

                                 —

                                 nariadenie Rady (EÚ) 2018/1628 (6),

                                 —

                                 nariadenie Rady (EÚ) 2018/2025 (7),

                                 —

                                 nariadenie Rady (EÚ) 2018/2058 (8) a

                                 —

                                 nariadenie Rady (EÚ) 2019/124 (9).

                     (3)

                     Podľa článku 105 ods. 1 nariadenia (ES) č. 1224/2009 platí, že keď Komisia stanoví, že členský štát prekročil rybolovné kvóty, ktoré mu boli pridelené, Komisia vykoná odpočítania od budúcich rybolovných kvót tohto členského štátu.

                     (4)

                     V článku 105 ods. 2 a 3 nariadenia (ES) č. 1224/2009 sa stanovuje, že takéto odpočítania sa musia vykonať v nasledujúcom roku alebo nasledujúcich rokoch uplatnením koeficientov násobenia uvedených v danom článku.

                     (5)

                     Niektoré členské štáty prekročili svoje rybolovné kvóty na rok 2018. V prípade populácií, pri ktorých došlo k prekročeniu rybolovných kvót, je preto vhodné vykonať odpočítania od rybolovných kvót, ktoré boli dotknutým členským štátom pridelené na rok 2019, prípadne na nasledujúce roky.

                     (6)

                     Vykonávacím nariadením Komisie (EÚ) 2018/1969 (10) a vykonávacím nariadením Komisie (EÚ) 2019/479 (11) sa v prípade určitých druhov rýb stanovili odpočítania od rybolovných kvót pridelených niektorým krajinám na rok 2018. V prípade niektorých členských štátov však boli odpočítania, ktoré sa mali uplatniť na niektoré druhy, vyššie než príslušné kvóty dostupné v roku 2018, a preto sa v uvedenom roku nemohli vykonať v plnej miere. S cieľom zabezpečiť, aby sa v takýchto prípadoch od kvót na dotknuté populácie odpočítal celý príslušný objem, zostávajúce množstvá by sa mali zohľadniť pri stanovovaní odpočítaní od kvót na rok 2019 a prípadne aj kvót na nasledujúce roky.

                     (7)

                     V nadväznosti na zmeny vo vymedzeniach oblastí výskytu populácií podľa nariadenia (EÚ) 2019/124 by sa malo zostávajúce odpočítanie uplatniteľné na Belgicko z dôvodu prekročenia kvóty na lov raje vlnkovanej vo vodách Únie zóny 7d (RJU/07D.) v roku 2017 uplatniť aj na kvótu na lov raje vlnkovanej vo vodách Únie zón 7d a 7e (RJU/7DE.) v roku 2019.

                     (8)

                     Odpočítania od rybolovných kvót podľa tohto nariadenia by sa mali uplatňovať bez toho, aby boli dotknuté odpočítania uplatniteľné na kvóty na rok 2019 podľa vykonávacieho nariadenia Komisie (EÚ) č. 185/2013 (12).

                     (9)

                     Kvóty sa vyjadrujú v tonách, prekročenie kvót o množstvá menšie než jedna tona by sa nemali zohľadňovať,

               PRIJALA TOTO NARIADENIE:

            Článok 1

               1.   Rybolovné kvóty stanovené na rok 2019 v nariadeniach (EÚ) 2018/1628, (EÚ) 2018/2025, (EÚ) 2018/2058 a (EÚ) 2019/124 sa znižujú v súlade s prílohou k tomuto nariadeniu.

               2.   Odsek 1 sa uplatňuje bez toho, aby boli dotknuté odpočítania stanovené vo vykonávacom nariadení (EÚ) č. 185/2013.

            Článok 2
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. októbra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 343, 22.12.2009, s. 1.

            (2)  Nariadenie Rady (EÚ) 2016/2285 z 12. decembra 2016, ktorým sa na roky 2017 a 2018 stanovujú rybolovné možnosti rybárskych plavidiel Únie, pokiaľ ide o určité hlbokomorské populácie rýb, a ktorým sa mení nariadenie (EÚ) 2016/72 (Ú. v. EÚ L 344, 17.12.2016, s. 32).

            (3)  Nariadenie Rady (EÚ) 2017/1970 z 27. októbra 2017, ktorým sa na rok 2018 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori a ktorým sa mení nariadenie (EÚ) 2017/127 (Ú. v. EÚ L 281, 31.10.2017, s. 1).

            (4)  Nariadenie Rady (EÚ) 2017/2360 z 11. decembra 2017, ktorým sa na rok 2018 stanovujú rybolovné možnosti pre určité populácie rýb a skupiny populácií rýb v Čiernom mori (Ú. v. EÚ L 337, 19.12.2017, s. 1).

            (5)  Nariadenie Rady (EÚ) 2018/120 z 23. januára 2018, ktorým sa na rok 2018 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii a ktorým sa mení nariadenie (EÚ) 2017/127 (Ú. v. EÚ L 27, 31.1.2018, s. 1).

            (6)  Nariadenie Rady (EÚ) 2018/1628 z 30. októbra 2018, ktorým sa na rok 2019 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori a ktorým sa mení nariadenie (EÚ) 2018/120, pokiaľ ide o určité rybolovné možnosti v iných vodách (Ú. v. EÚ L 272, 31.10.2018, s. 1).

            (7)  Nariadenie Rady (EÚ) 2018/2025 zo 17. decembra 2018, ktorým sa na roky 2019 a 2020 stanovujú rybolovné možnosti pre rybárske plavidlá Únie, pokiaľ ide o určité hlbokomorské populácie rýb (Ú. v. EÚ L 325, 20.12.2018, s. 7).

            (8)  Nariadenie Rady (EÚ) 2018/2058 zo 17. decembra 2018, ktorým sa na rok 2019 stanovujú rybolovné možnosti pre určité populácie rýb a skupiny populácií rýb v Čiernom mori (Ú. v. EÚ L 329, 27.12.2018, s. 8).

            (9)  Nariadenie Rady (EÚ) 2019/124 z 30. januára 2019, ktorým sa na rok 2019 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v. EÚ L 29, 31.1.2019, s. 1).

            (10)  Vykonávacie nariadenie Komisie (EÚ) 2018/1969 z 12. decembra 2018, ktorým sa vykonávajú odpočítania od rybolovných kvót dostupných pre určité populácie v roku 2018 z dôvodu prekročenia rybolovných kvót v predchádzajúcich rokoch (Ú. v. EÚ L 316, 13.12.2018, s. 12).

            (11)  Vykonávacie nariadenie Komisie (EÚ) 2019/479 z 22. marca 2019, ktorým sa vykonávajú odpočítania od rybolovných kvót dostupných pre určité populácie v roku 2018 z dôvodu prekročenia rybolovných kvót v prípade iných populácií v predchádzajúcich rokoch a ktorým sa mení vykonávacie nariadenie (EÚ) 2018/1969 (Ú. v. EÚ L 82, 25.3.2019, s. 6).

            (12)  Vykonávacie nariadenie Komisie (EÚ) č. 185/2013 z 5. marca 2013, ktorým sa ustanovujú odpočty z určitých rybolovných kvót pridelených Španielsku na rok 2013 a nasledujúce roky z dôvodu prekročenia určitej kvóty pre makrelu atlantickú v roku 2009 (Ú. v. EÚ L 62, 6.3.2013, s. 1).

            PRÍLOHA
            ODPOČÍTANIA OD RYBOLOVNÝCH KVÓT NA ROK 2019 PRI POPULÁCIÁCH, V PRÍPADE KTORÝCH DOŠLO K PREKROČENIU RYBOLOVNÝCH KVÓT

                           Členský štát

                           Kód druhu

                           Kód zóny

                           Meno druhu

                           Názov zóny

                           Počiatočná kvóta na rok 2018 (v kilogramoch)

                           Povolené vylodenia v roku 2018 (celkové upravené množstvo v kilogramoch)
                            (1)

                           Celkový výlov v roku 2018 (množstvo v kilogramoch)

                           Čerpanie kvóty v súvislosti s povolenými vylodeniami

                           Prekročenie rybolovných kvót v súvislosti s povolenými vylodeniami (množstvo v kilogramoch)

                           Koeficient násobenia (2)

                           Dodatočný koeficient násobenia  (3)
                              ,
                               (4)

                           Zostávajúce odpočítania z predchádzajúcich rokov  (5)

                        (množstvo v kilogramoch)

                           Odpočítania, ktoré sa majú uplatniť v roku 2019 (množstvo v kilogramoch)

                           BE

                        RJE

                        7FG.

                        raja svetloškvrnitá

                        vody Únie zóny 7f a 7g

                        14 000

                        15 400

                        19 888

                        129,14 %

                        4 488

                        1,00

                        /

                        /

                        4 488

                           BE

                        RJU

                        07D. (6)

                        raja vlnkovaná

                        vody Únie zóny 7d

                        2 000

                        969

                        1 394

                        143,86 %

                        425 (7)

                        neuvádza sa

                        neuvádza sa

                        2 617

                        2 617

                           DE

                        COD

                        3BC+24

                        treska škvrnitá

                        poddivízie 22-24

                        1 194 000

                        1 349 400

                        1 393 360

                        103,26 %

                        43 960

                        /

                        C (8)

                        /

                        43 960

                           DK

                        COD

                        3BC+24

                        treska škvrnitá

                        poddivízie 22-24

                        2 444 000

                        2 594 270

                        2 617 780

                        100,91 %

                        23 510

                        /

                        C (8)

                        /

                        23 510

                           ES

                        BET

                        ATLANT

                        tuniak okatý

                        Atlantický oceán

                        9 791 920

                        9 281 920

                        9 756 069

                        105,11 %

                        474 149

                        /

                        C (8)

                        /

                        474 149

                           ES

                        GHL

                        1N2AB.

                        halibut tmavý

                        nórske vody zón 1 a 2

                        /

                        0

                        27 736

                        neuvádza sa

                        27 736

                        1,00

                        A

                        /

                        41 604

                           ES

                        GHL

                        N3LMNO

                        halibut tmavý

                        zóna NAFO 3LMNO

                        4 534 000

                        4 496 772

                        4 508 020

                        100,25 %

                        11 248

                        /

                        A (8) + C (8)

                        /

                        11 248

                           ES

                        NEP

                        *07U16

                        homár štíhly

                        funkčná jednotka 16 podoblasti ICES 7

                        825 000

                        155 000

                        158 375

                        102,18 %

                        3 375

                        /

                        /

                        /

                        3 375

                           ES

                        RJU

                        9-C.

                        raja vlnkovaná

                        vody Únie zóny 9

                        15 000

                        15 000

                        17 067

                        113,78 %

                        2 067

                        1,00

                        /

                        /

                        2 067

                           ES

                        YFT

                        oblasť IOTC

                        tuniak žltoplutvý

                        oblasť pôsobnosti IOTC

                        45 682 000

                        45 354 940

                        44 964 373

                        99,14 %

                        - 390 567  (9)

                        neuvádza sa

                        neuvádza sa

                        2 138 460

                        2 138 460

                           EE

                        COD

                        N3M.

                        treska škvrnitá

                        zóna NAFO 3M

                        124 000

                        916 170

                        953 232

                        104,05 %

                        37 062

                        /

                        /

                        /

                        37 062

                           FR

                        GHL

                        1N2AB.

                        halibut tmavý

                        nórske vody zón 1 a 2

                        /

                        0

                        18 084

                        neuvádza sa

                        18 084

                        1,00

                        /

                        /

                        18 084

                           IE

                        HER

                        07A/MM

                        sleď atlantický

                        7a

                        1 826 000

                        1 850 311

                        1 979 666

                        106,99 %

                        129 355

                        /

                        /

                        /

                        129 355

                           IE

                        MAC

                        2CX14-

                        makrela atlantická

                        6, 7, 8a, 8b, 8d a 8e, vody Únie a medzinárodné vody zóny 5b, medzinárodné vody zón 2a, 12 a 14

                        69 141 000

                        66 541 055

                        66 965 925

                        100,64 %

                        424 870

                        /

                        /

                        /

                        424 870

                           NL

                        POK

                        2C3A4

                        treska tmavá

                        3a a 4, vody Únie zóny 2a

                        110 000

                        210 994

                        265 115

                        125,65 %

                        54 121

                        1,00

                        /

                        /

                        54 121

                           NL

                        WHG

                        56-14

                        treska merlang

                        6; vody Únie a medzinárodné vody zóny 5b, medzinárodné vody zón 12 a 14

                        /

                        0

                        4 492

                        neuvádza sa

                        4 492

                        1,00

                        /

                        /

                        4 492

                           PL

                        COD

                        3BC+24

                        treska škvrnitá

                        poddivízie 22-24

                        654 000

                        786 200

                        858 164

                        109,15 %

                        71 964

                        /

                        C (8)

                        32 331

                        104 295

                           PT

                        ALF

                        3X14-

                        beryxy

                        vody Únie a medzinárodné vody zón III, IV, V, VI, VII, VIII, IX, X, XII a XIV

                        182 000

                        179 044

                        184 010

                        102,77 %

                        4 966

                        /

                        /

                        /

                        4 966

                           PT

                        BET

                        ATLANT

                        tuniak okatý

                        Atlantický oceán

                        3 717 470

                        4 152 470

                        4 405 184

                        106,09 %

                        252 714

                        /

                        C (8)

                        /

                        252 714

                           PT

                        BFT

                        AE45WM

                        tuniak modroplutvý

                        Atlantický oceán východne od 45° z. z. d. a Stredozemné more

                        470 190

                        437 190

                        450 343

                        103,01 %

                        13 153

                        /

                        C (8)

                        /

                        13 153

                           PT

                        BUM

                        ATLANT

                        marlín mozaikový

                        Atlantický oceán

                        50 440

                        45 428

                        74 337

                        163,64 %

                        28 909

                        1,00

                        A

                        /

                        43 364

                           PT

                        RJU

                        9-C.

                        raja vlnkovaná

                        vody Únie zóny 9

                        15 000

                        33 000

                        36 295

                        109,98 %

                        3 295

                        /

                        /

                        /

                        3 295

                           UK

                        COD

                        N1GL14

                        treska škvrnitá

                        grónske vody oblasti NAFO 1F a grónske vody zón 5, 12 a 14

                        382 000

                        497 520

                        512 187

                        102,95 %

                        14 667

                        /

                        /

                        /

                        14 667

                           UK

                        GHL

                        1N2AB.

                        halibut tmavý

                        nórske vody zón 1 a 2

                        25 000

                        22 000

                        24 434

                        111,06 %

                        2 434

                        1,00

                        /

                        /

                        2 434

                           UK

                        HER

                        4AB.

                        sleď atlantický

                        vody Únie a nórske vody zóny 4 severne od 53° 30′ s. z. š.

                        79 381 000

                        84 694 795

                        84 739 599

                        100,05 %

                        44 804

                        /

                        /

                        /

                        44 804

                           UK

                        MAC

                        2CX14-

                        makrela atlantická

                        6, 7, 8a, 8b, 8d a 8e, vody Únie a medzinárodné vody zóny 5b, medzinárodné vody zón 2a, 12 a 14

                        190 143 000

                        186 253 028

                        189 644 893

                        101,82 %

                        3 391 865

                        /

                        A (8)

                        /

                        3 391 865

                           UK

                        POK

                        1N2AB.

                        treska tmavá

                        nórske vody zón 1 a 2

                        182 000

                        459 700

                        463 509

                        100,83 %

                        3 809

                        /

                        /

                        /

                        3 809

                           UK

                        RHG

                        5B67-

                        dlhochvost berglax

                        vody Únie a medzinárodné vody zón Vb, VI a VII

                        1 510

                        1 510

                        7 588

                        502,52 %

                        6 078

                        1,00

                        /

                        /

                        6 078

                           UK

                        WHG

                        56-14

                        treska merlang

                        6; vody Únie a medzinárodné vody zóny 5b, medzinárodné vody zón 12 a 14

                        122 000

                        124 060

                        139 470

                        112,42 %

                        15 410

                        1,00

                        /

                        /

                        15 410

               (1)  Kvóty, ktoré sú k dispozícii pre členský štát podľa príslušných nariadení o rybolovných možnostiach po zohľadnení výmeny rybolovných možností v súlade s článkom 16 ods. 8 nariadenia Európskeho parlamentu a Rady (ES) č. 1380/2013 (Ú. v. EÚ L 354, 28.12.2013, s. 22), prevodov kvót z roku 2017 do roku 2018 v súlade s článkom 4 ods. 2 nariadenia Rady (ES) č. 847/96 (Ú. v. ES L 115, 9.5.1996, s. 3) a článkom 15 ods. 9 nariadenia (EÚ) č. 1380/2013 alebo opätovného pridelenia a odpočítania rybolovných možností v súlade s článkami 37 a 105 nariadenia (ES) č. 1224/2009.

               (2)  V zmysle článku 105 ods. 2 nariadenia (ES) č. 1224/2009. Vo všetkých prípadoch, keď bola rybolovná kvóta prekročená o 100 alebo menej ton, sa vykoná odpočítanie vo výške prekročenia rybolovnej kvóty * 1,00.

               (3)  Podľa článku 105 ods. 3 nariadenia (ES) č. 1224/2009 a za predpokladu, že rybolovná kvóta bola prekročená o viac ako 10 %.

               (4)  Písmeno „A“ znamená, že z dôvodu opakovaného prekročenia rybolovných kvót v rokoch 2016, 2017 a 2018 bol uplatnený dodatočný koeficient násobenia 1,5. Písmeno „C“ znamená, že bol uplatnený dodatočný koeficient násobenia 1,5, keďže na populáciu sa vzťahuje viacročný plán.

               (5)  Zvyšné množstvá z predchádzajúcich rokov.

               (6)  Má sa odpočítať z RJU/7DE. (Vody Únie zón 7d a 7e).

               (7)  Množstvá menšie ako jedna tona sa neberú do úvahy.

               (8)  Dodatočný koeficient násobenia nie je uplatniteľný, pretože rybolovná kvóta bola prekročená o menej ako 10 % povolených vylodení.

               (9)  Odpočítanie nemožno o uvedené nevyčerpané množstvo znížiť, keďže článok 4 nariadenia (ES) č. 847/96 sa neuplatňuje na populáciu YFT/IOTC.


title: Vykonávacie nariadenie Komisie (EÚ) 2019/1842 z 31. októbra 2019, ktorým sa stanovujú pravidlá uplatňovania smernice Európskeho parlamentu a Rady 2003/87/ES, pokiaľ ide o ďalšie ustanovenia týkajúce sa úprav súvisiacich s bezodplatným prideľovaním emisných kvót v dôsledku zmien na úrovni činnosti

text:
                  4.11.2019

                  SK

                  Úradný vestník Európskej únie

                  L 282/20

         VYKONÁVACIE NARIADENIE KOMISIE (EÚ) 2019/1842
         z 31. októbra 2019,
         ktorým sa stanovujú pravidlá uplatňovania smernice Európskeho parlamentu a Rady 2003/87/ES, pokiaľ ide o ďalšie ustanovenia týkajúce sa úprav súvisiacich s bezodplatným prideľovaním emisných kvót v dôsledku zmien na úrovni činnosti
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Únii, a ktorou sa mení a dopĺňa smernica Rady 96/61/ES (1), a najmä na jej článok 10a ods. 21,
         keďže:

                     (1)

                     Smernicou 2003/87/ES sa zriaďuje systém obchodovania s emisnými kvótami skleníkových plynov v Únii s cieľom podporiť znižovanie emisií skleníkových plynov finančne a ekonomicky výhodným spôsobom. V jej článku 10a sa stanovuje prechodné bezodplatné prideľovanie kvót.

                     (2)

                     V delegovanom nariadení Komisie (EÚ) 2019/331 (2) sa stanovujú prechodné celoúnijné pravidlá harmonizácie bezodplatného prideľovania emisných kvót podľa článku 10a smernice 2003/87/ES pre štvrté obdobie obchodovania od roku 2021 do roku 2030.

                     (3)

                     V súlade s článkom 10a ods. 20 smernice 2003/87/ES sa bezodplatné prideľovanie emisných kvót zariadeniam, ktorých činnosti sa z hľadiska dvojročného kĺzavého priemeru zvýšili alebo znížili o viac ako 15 % v porovnaní s historickými úrovňami činnosti, upraví symetricky. Keďže dané zariadenia sú v súlade s článkom 10 delegovaného nariadenia (EÚ) 2019/331 rozdelené na podzariadenia, na účely vykonania úprav súvisiacich s prideľovaním emisných kvót v dôsledku zmien v činnosti je vhodné porovnať tieto zmeny oproti historickým úrovniam činnosti na úrovni podzariadenia.

                     (4)

                     Na úpravy súvisiace s bezodplatným prideľovaním kvót je potrebné získavanie kvalitných a nezávisle overených údajov. Mal by sa zabezpečiť súlad, pokiaľ ide o presnosť a kvalitu údajov, ktoré boli monitorované a nahlasované na účely bezodplatného prideľovania kvót. Preto by sa mali stanoviť osobitné pravidlá predkladania správ o úrovniach činnosti na úrovni podzariadenia s prihliadnutím na príslušné ustanovenia delegovaného nariadenia (EÚ) 2019/331. V údajoch získaných od prevádzkovateľov v súlade s týmito pravidlami by sa mali premietať skutočné činnosti podzariadení.

                     (5)

                     Prevádzkovatelia by mali požadované údaje nahlasovať každoročne. Údaje by sa mali monitorovať v súlade s požiadavkami na monitorovanie podľa článku 8 delegovaného nariadenia (EÚ) 2019/331.

                     (6)

                     Na zabezpečenie súladu medzi overovaním výročných správ o emisiách podľa článku 15 smernice 2003/87/ES a údajmi o úrovni činnosti, ako aj s cieľom využívať synergie je vhodné uplatniť právny rámec stanovený opatreniami v súlade s vykonávacím nariadením Komisie (EÚ) 2018/2067 (3).

                     (7)

                     S cieľom zabrániť manipulácii alebo zneužívaniu systému úprav prideľovania kvót, vyhnúť sa zbytočnému administratívnemu zaťaženiu a zabezpečiť účinné, nediskriminačné a jednotné vykonávanie zmien súvisiacich s pridelenými kvót, by sa mali uplatňovať ďalšie ustanovenia týkajúce sa úprav pri bezodplatnom prideľovaní kvót podzariadeniam, ak sa úroveň ich činnosti zvýšila alebo znížila o viac ako 15 % v porovnaní s historickou úrovňou činnosti. Priemerná úroveň činnosti by sa mala vymedziť ako aritmetický priemer dvoch ročných úrovní činnosti za dva celé kalendárne roky prevádzky. Prvý rok výpočtu priemernej úrovne činnosti by mal byť prvým rokom každého obdobia pridelenia. Ak porovnanie historickej úrovne činnosti a priemernej úrovne činnosti predstavuje rozdiel viac ako 15 %, objem danej bezodplatne pridelenej kvóty by sa mal upraviť o presný percentuálny podiel zmeny úrovne činnosti. Ak sa následná zmena úrovne činnosti vyskytne v rámci toho istého 5 % intervalu nad rámec 15 %, potom by pridelenie malo zostať rovnaké. Ak následná zmena presiahne 5 % interval, do ktorého spadala predchádzajúca úprava (napr. 20 – 25 %, 25 – 30 % atď.), úprava by v tomto prípade mala takisto predstavovať presný percentuálny podiel zmeny priemernej úrovne činnosti.

                     (8)

                     S cieľom vyhnúť sa zbytočnému administratívnemu zaťaženiu by sa úpravy mali zvážiť vždy, keby zmeny v úrovni činnosti podzariadenia viedli k ročnej úprave úrovne bezodplatného pridelenia kvót podzariadeniam, ktoré majú 100 kvót alebo viac.

                     (9)

                     S cieľom zabrániť manipulácii alebo zneužívaniu systému a zabezpečiť účinné, nediskriminačné a jednotné vykonávanie zmien v súvislosti s pridelenými kvótami, rovnakým spôsobom by sa malo pristupovať k novým účastníkom a k novým podzariadeniam.

                     (10)

                     V článku 10a ods. 1 smernice 2003/87/ES sa vyžaduje, aby sa prechodné harmonizované opatrenia týkajúce sa bezodplatného prideľovania emisných kvót vykonávali spôsobom, ktorý motivuje k znižovaniu emisií skleníkových plynov a energeticky účinným technikám. V záujme zachovania stimulov vedúcich k znižovaniu emisií by sa pri vymedzovaní ďalších ustanovení týkajúcich sa úprav v súvislosti s kvótami bezodplatne prideľovanými podzariadeniam, ktorých činnosti sa oproti historickým úrovniam činnosti zvýšili alebo znížili o viac ako 15 %, mali zvážiť aj zmeny v prevádzke podzariadení, ktoré majú iný charakter ako zmeny na úrovniach činnosti. Mali by sem patriť zlepšenia energetickej účinnosti, zmeny v dodávke tepla, koncepcia zameniteľnosti paliva a elektrickej energie, výroba chemických látok vysokej hodnoty, zmeny vo výrobe monoméru vinylchloridu, ako aj energetické zhodnocovanie odpadových plynov. S cieľom maximalizovať uvedené stimuly na znižovanie emisií je vhodné zvážiť takéto zmeny na úrovni podzariadenia.

                     (11)

                     V záujme lepšieho zosúladenia zmien súvisiacich s výrobou a bezodplatného prideľovania kvót by sa emisné kvóty nemali vydať podzariadeniu, ktoré nahlásilo ukončenie prevádzky, a to počnúc rokom nasledujúcim po jej ukončení.

                     (12)

                     Opatrenia stanovené v tomto nariadení sú v súlade so stanoviskom Výboru pre zmenu klímy,

               PRIJALA TOTO NARIADENIE:

            Článok 1
            Rozsah pôsobnosti
            Toto nariadenie sa uplatňuje na bezodplatné prideľovanie kvót podľa článku 10a smernice 2003/87/ES na obdobie obchodovania od roku 2021 do roku 2030.

            Článok 2
            Vymedzenie pojmov
            Na účely tohto nariadenia sa uplatňuje toto vymedzenie pojmov:

                        1.

                        „priemerná úroveň činnosti“ je v prípade každého podzariadenia aritmetický priemer súvisiacich ročných úrovní činnosti za dva kalendárne roky pred predložením správy uvedenej v článku 3 ods. 1;

                        2.

                        „existujúce zariadenie“ je existujúce zariadenie podľa vymedzenia v článku 2 ods. 1 delegovaného nariadenia (EÚ) 2019/331;

                        3.

                        „podzariadenie spojené s referenčným štandardom tepla“ je podzariadenie spojené s referenčným štandardom tepla podľa vymedzenia v článku 2 ods. 3 delegovaného nariadenie (EÚ) 2019/331;

                        4.

                        „podzariadenie spojené s referenčným štandardom paliva“ je podzariadenie spojené s referenčným štandardom paliva podľa vymedzenia v článku 2 ods. 6 delegovaného nariadenia (EÚ) 2019/331;

                        5.

                        „obdobie pridelenia“ je obdobie pridelenia podľa vymedzenia v článku 2 ods. 15 delegovaného nariadenia (EÚ) 2019/331;

                        6.

                        „skupina“ je skupina podľa vymedzenia v článku 2 ods. 11 smernice Európskeho parlamentu a Rady 2013/34/EÚ (4).

            Článok 3
            Požiadavky na predkladanie správ

               1.   Od roku 2021 sú prevádzkovatelia zariadení, ktorým boli v súlade s článkom 10a smernice 2003/87/ES pridelené bezodplatné kvóty, počas obdobia obchodovania od roku 2021 do roku 2030 povinní každoročne predkladať správu o úrovni činnosti každého podzariadenia za predchádzajúci kalendárny rok. V roku 2021 táto správa musí obsahovať údaje za dva roky predchádzajúce jej predloženiu.
               Noví účastníci môžu predkladať správy uvedené v článku 5 ods. 2 delegovaného nariadenia (EÚ) 2019/331 v roku nasledujúcom po prvom dni prevádzky.

               2.   Správa o úrovni činnosti musí obsahovať informácie o úrovni činnosti každého podzariadenia a o každom parametri uvedenom v oddiele 1 [okrem pododdielu 1.3 písm. c)] a pododdieloch 2.3 až 2.7 prílohy IV k delegovanému nariadeniu (EÚ) 2019/331. Správa o úrovni činnosti musí obsahovať aj informácie o prípadnej štruktúre skupiny, ku ktorej zariadenie patrí, a o tom, či došlo k ukončeniu prevádzky niektorého z jeho podzariadení.
               Príslušný orgán môže od prevádzkovateľov požadovať, aby do správy o úrovni činnosti zahrnuli aj niektoré dodatočné parametre uvedené v prílohe IV k delegovanému nariadeniu (EÚ) 2019/331 alebo v jej odseku 1.

               3.   Správa o úrovni činnosti sa predkladá príslušnému orgánu, ktorý je zodpovedný za bezodplatné prideľovanie kvót, každoročne do 31. marca, a to od roku 2021 do roku 2030, pokiaľ príslušný orgán nestanovil na predloženie tejto správy skoršiu lehotu. Predkladá sa spolu so správou o overení správy o úrovni činnosti vydanej podľa vykonávacieho nariadenia (EÚ) 2018/2067.
               Členské štáty môžu požadovať predloženie predbežnej správy o úrovni činnosti, ktorá obsahuje všetky informácie dostupné v čase jej predloženia. Členské štáty môžu stanoviť lehoty na predloženie predbežnej správy o úrovni činnosti.
               Príslušný orgán môže pozastaviť vydávanie bezodplatných emisných kvót zariadeniu dovtedy, kým nestanoví, že neexistuje žiadna požiadavka na úpravu kvóty pre dané zariadenie, alebo kým Komisia neprijme rozhodnutie podľa článku 23 ods. 4 delegovaného nariadenia (EÚ) 2019/331 týkajúce sa úprav kvóty pre dané zariadenie.
               V prípade potreby príslušný orgán vymáha všetky nadbytočné kvóty vyplývajúce z nadmerného pridelenia v súlade s postupom stanoveným v článku 48 ods. 4 delegovaného nariadenie Komisia (EÚ) 2019/1122 (5).
               Príslušný orgán môže od prevádzkovateľov a overovateľov vyžadovať, aby na predkladanie správ o úrovni činnosti používali elektronické formuláre alebo osobitné formáty súborov.

               4.   Príslušný orgán posúdi správu o úrovni činnosti uvedenú v odsekoch 1 až 3 tohto článku v súlade s požiadavkami článkov 7 až 12 delegovaného nariadenia (EÚ) 2019/331. Príslušný orgán môže urobiť konzervatívny odhad hodnoty ktoréhokoľvek parametra v niektorej z týchto situácií:

                           a)

                           prevádzkovateľ nepredložil žiadnu overenú správu o úrovni činnosti do lehoty uvedenej v odseku 3 a vydanie kvót nebolo pozastavené;

                           b)

                           predložená overená hodnota nie je v súlade s týmto nariadením alebo delegovaným nariadením (EÚ) 2019/331;

                           c)

                           správa o úrovni činnosti prevádzkovateľa nebola overená v súlade s vykonávacím nariadením (EÚ) 2018/2067.

                     Príslušný orgán nesmie na základe odhadu vykonaného v situácii podľa písmena a) zvýšiť množstvo kvót pridelených danému zariadeniu.
               Ak overovateľ v správe o overení podľa vykonávacieho nariadenia (EÚ) 2018/2067 uviedol výskyt nepodstatných skreslených údajov, ktoré prevádzkovateľ pred vydaním správy o overení neopravil, príslušný orgán tieto skreslené údaje posúdi a podľa možnosti vykoná konzervatívny odhad hodnoty parametra. Príslušný orgán informuje prevádzkovateľa o tom, či sa v správe o úrovni činnosti požadujú opravy a ak áno, spresní aké. Prevádzkovateľ tieto informácie poskytne overovateľovi.

            Článok 4
            Priemerné úrovne činnosti

               1.   Príslušný orgán určí priemernú úroveň činnosti každého podzariadenia každoročne na základe správ o úrovni činnosti za príslušné dvojročné obdobie.

               2.   Priemerná úroveň činnosti nových podzariadení a nových účastníkov sa nepočíta počas prvých troch kalendárnych rokov prevádzky.

            Článok 5
            Úpravy súvisiace s bezodplatným prideľovaním kvót v dôsledku zmien na úrovni činnosti

               1.   Príslušný orgán každý rok porovná priemernú úroveň činnosti každého podzariadenia určenú v súlade s článkom 4 s historickou úrovňou činnosti, ktorá sa pôvodne použila na určenie objemu bezodplatne pridelených kvót. Ak je absolútna hodnota rozdielu medzi priemernou úrovňou činnosti a historickou úrovňou činnosti daného podzariadenia vyššia ako 15 %, pristúpi sa k úprave objemu bezodplatne pridelených kvót danému zariadeniu. Táto úprava sa uplatňuje počnúc rokom, ktorý nasleduje po dvoch kalendárnych rokoch použitých na určenie priemernej úrovne činnosti, a za predpokladu, že úprava ročného predbežného množstva emisných kvót bezodplatne pridelených podzariadeniu predstavuje aspoň 100 emisných kvót. Táto úprava sa vykoná zvýšením alebo znížením objemu kvót bezodplatne pridelených príslušnému podzariadeniu o presný percentuálny podiel zmeny v priemernej úrovni činnosti v porovnaní s historickou úrovňou činnosti, ktorá sa pôvodne uplatnila pri stanovení bezodplatne pridelených kvót.

               2.   Ak sa počas obdobia prideľovania vykonala úprava podľa odseku 1, ďalšie úpravy sa môžu uskutočniť len vtedy, ak absolútna hodnota rozdielu medzi priemernou úrovňou činnosti a historickou úrovňou činnosti daného podzariadenia presiahne najbližší 5 % interval nad rámec 15 % zmeny, ktorá bola dôvodom predchádzajúcej úpravy bezodplatne pridelených kvót danému zariadeniu, a to zvýšením alebo znížením objemu kvót bezodplatne pridelených danému podzariadeniu o presný percentuálny podiel zmeny v priemernej úrovni činnosti v porovnaní s historickou úrovňou činnosti, ktorá sa pôvodne uplatnila pri stanovení bezodplatne pridelených kvót, a za predpokladu, že úprava ročného predbežného množstva emisných kvót bezodplatne pridelených predmetnému podzariadeniu predstavuje aspoň 100 emisných kvót.

               3.   Ak už zvýšenie alebo zníženie priemernej úrovne činnosti podzariadenia nepresahuje 15 % v porovnaní s historickou úrovňou činnosti, ktorá sa pôvodne uplatnila pri stanovení objemu bezodplatne pridelených kvót, bezodplatné pridelenie kvót danému podzariadeniu sa rovná objemu pôvodne pridelených kvót stanovenému podľa článku 16 alebo 18 delegovaného nariadenia (EÚ) 2019/331, a to počnúc rokom, ktorý nasleduje po dvoch kalendárnych rokoch použitých na určenie priemernej úrovne činnosti.

               4.   Ak podzariadenie ukončilo prevádzku, objem kvót bezodplatne pridelených tomuto podzariadeniu sa stanoví na nulu počnúc rokom nasledujúcim po ukončení prevádzky.

               5.   V prípade nových podzariadení a nových účastníkov sa objem bezodplatne pridelených emisných kvót počas prvých troch kalendárnych rokov prevádzky neupravuje. V prípade prvého a druhého kalendárneho roka prevádzky vychádza bezodplatné prideľovanie emisných kvót z úrovne činnosti za daný rok, v prípade tretieho kalendárneho roka prevádzky vychádza bezodplatné prideľovanie emisných kvót z historickej úrovne činnosti uplatnenej na účely stanovenia bezodplatne pridelených kvót.

               6.   Konečné ročné množstvo emisných kvót bezodplatne pridelených zariadeniu je súčtom emisných kvót všetkých podzariadení vypočítaným v súlade s článkom 16 alebo prípadne 18 delegovaného nariadenia (EÚ) 2019/331.

            Článok 6
            Ďalšie zmeny v prevádzke zariadenia

               1.   Ak prevádzkovateľ na základe údajov predložených v správe o úrovni činnosti a na základe akýchkoľvek dodatočných údajov vyžiadaných príslušným orgánom preukáže, že viac ako 15 % zníženie úrovne činnosti podzariadenia, v prípade ktorého sa stanovilo množstvo bezodplatne pridelených kvót na základe referenčného štandardu tepla alebo paliva, nesúvisí so zmenou úrovní výroby predmetného podzariadenia, ale že k nemu došlo z dôvodu zvýšenej energetickej účinnosti daného podzariadenia v súlade s odsekom 3 tohto článku, v porovnaní s úrovňou vychádzajúcou zo základných údajov alebo zo správy obsahujúcej údaje o novom účastníkovi, nevykoná sa žiadna úprava objemu bezodplatne pridelených kvót.

               2.   Ak prevádzkovateľ na žiadosť príslušného orgánu a na základe údajov predložených v správe o úrovni činnosti a akýchkoľvek dodatočných údajov vyžiadaných príslušným orgánom nepreukáže, že viac ako 15 % zvýšenie úrovne činnosti podzariadenia, v prípade ktorého sa stanovilo množstvo bezodplatne pridelených kvót na základe referenčného štandardu tepla alebo paliva, súvisí so zmenou úrovní výroby predmetného podzariadenia, a že k nemu nedošlo z dôvodu zníženej energetickej účinnosti daného podzariadenia v súlade s odsekom 3 tohto článku, v porovnaní s úrovňou vychádzajúcou zo základných údajov alebo zo správy obsahujúcej údaje o novom účastníkovi, príslušný orgán môže odmietnuť úpravu objemu bezodplatne pridelených kvót.

               3.   V prípade podzariadení spojených s referenčným štandardom tepla a podzariadení spojených s referenčným štandardom paliva sa zmena energetickej účinnosti určí porovnaním podielov množstva tepla alebo paliva spotrebovaného na výrobu jednotlivých výrobkov a množstva ich príslušnej výroby podľa správy o základných údajoch a po tom, ako došlo k zmene v prevádzke podzariadenia. Takéto určenie energetickej účinnosti sa vykonáva v prípade výroby všetkých výrobkov, na ktoré sa vzťahujú jednotlivé kódy PRODCOM podzariadenia podľa zoznamu uvedeného v článku 2 ods. 2 nariadenia Rady (EHS) č. 3924/91 (6).
               V súlade s prvým pododsekom tohto odseku sa množstvo tepla a paliva, ktoré sa spotrebovalo pri výrobe jednotlivých výrobkov, určuje v súlade s metodikami stanovenými v pláne metodiky monitorovania schválenom v súlade s článkom 6 delegovaného nariadenia (EÚ) 2019/331.

               4.   Ak zo správy o úrovni činnosti predloženej podľa článku 3 vyplýva, že dvojročný kĺzavý priemer parametra uvedeného v článku 16 ods. 5, ako aj článkoch 19, 20, 21 alebo 22 delegovaného nariadenia (EÚ) 2019/331, s výnimkou parametra týkajúceho sa úrovní činnosti, sa v prípade podzariadenia zmenil o viac ako 15 % v porovnaní s hodnotami použitými na určenie počiatočnej úrovne bezodplatne pridelených kvót, objem bezodplatne pridelených kvót tomuto zariadeniu sa upraví zvýšením alebo znížením objemu bezodplatne pridelených kvót príslušnému podzariadeniu s použitím novej presnej hodnoty predmetného parametra, a to počnúc rokom nasledujúcim po dvoch rokoch použitých na určenie zmeny parametrov za predpokladu, že úprava ročného predbežného množstva emisných kvót bezodplatne pridelených uvedenému podzariadeniu predstavuje aspoň 100 emisných kvót.

            Článok 7
            Nadobudnutie účinnosti a uplatňovanie
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 31. októbra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 275, 25.10.2003, s. 32.

            (2)  Delegované nariadenie Komisie (EÚ) 2019/331 z 19. decembra 2018, ktorým sa ustanovujú prechodné pravidlá harmonizácie bezodplatného prideľovania emisných kvót podľa článku 10a smernice Európskeho parlamentu a Rady 2003/87/ES, platné v celej Únii (Ú. v. EÚ L 59, 27.2.2019, s. 8).

            (3)  Vykonávacie nariadenie Komisie (EÚ) 2018/2067 z 19. decembra 2018 o overovaní údajov a o akreditácii overovateľov podľa smernice Európskeho parlamentu a Rady 2003/87/ES (Ú. v. EÚ L 334, 31.12.2018, s. 94).

            (4)  Smernica Európskeho parlamentu a Rady 2013/34/EÚ z 26. júna 2013 o ročných účtovných závierkach, konsolidovaných účtovných závierkach a súvisiacich správach určitých druhov podnikov (Ú. v. EÚ L 182, 29.6.2013, s. 19).

            (5)  Delegované nariadenie Komisie (EÚ) 2019/1122 z 12. marca 2019, ktorým sa dopĺňa smernica Európskeho parlamentu a Rady 2003/87/ES, pokiaľ ide o fungovanie registra Únie (Ú. v. EÚ L 177, 2.7.2019, s. 3).

            (6)  Nariadenie Rady (EHS) č. 3924/91 z 19. decembra 1991 o zavedení štatistických zisťovaní týkajúcich sa priemyselnej výroby Spoločenstva (Ú. v. ES L 374, 31.12.1991, s. 1).


title: Vykonávacie nariadenie Komisie (EÚ) 2019/1978 z 26. novembra 2019, ktorým sa mení nariadenie (ES) č. 1238/95, pokiaľ ide o poplatky splatné Úradu Spoločenstva pre odrody rastlín

text:
                  29.11.2019

                  SK

                  Úradný vestník Európskej únie

                  L 308/58

         VYKONÁVACIE NARIADENIE KOMISIE (EÚ) 2019/1978
         z 26. novembra 2019,
         ktorým sa mení nariadenie (ES) č. 1238/95, pokiaľ ide o poplatky splatné Úradu Spoločenstva pre odrody rastlín
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 2100/94 z 27. júla 1994 o právach Spoločenstva k odrodám rastlín (1), a najmä na jeho článok 113,
         po porade so správnou radou Úradu Spoločenstva pre odrody rastlín,
         keďže:

                     (1)

                     V článku 3 ods. 2 nariadenia Komisie (ES) č. 1238/95 (2) sa stanovuje, že predseda Úradu Spoločenstva pre odrody rastlín (ďalej len „úrad“) môže povoliť alternatívne formy úhrady poplatkov a príplatkov, a uvádza sa v ňom zoznam týchto alternatívnych foriem úhrady. V záujme väčšej flexibility a zjednodušenia postupov je vhodné zahrnúť tento zoznam alternatívnych foriem úhrady do pracovných metód stanovených správnou radou úradu na základe článku 36 ods. 1 písm. d) nariadenia (ES) č. 2100/94.

                     (2)

                     V článku 4 ods. 1 nariadenia (ES) č. 1238/95 sa stanovuje deň, ktorý sa má považovať za deň prijatia platby. Na základe skúseností so spracovaním platieb je potrebné objasniť, že na bankový účet úradu sa má pripísať celá suma prevodu, aby sa zabezpečilo, že voči úradu neexistujú žiadne nesplnené záväzky.

                     (3)

                     Podľa článku 5 nariadenia (ES) č. 1238/95 sa vyžaduje, aby platca písomne uviedol svoje meno a účel platby. Ak úrad nemôže určiť účel platby, do dvoch mesiacov pošle platcovi výzvu. V záujme efektívnejšieho spracúvania platieb by sa táto lehota by sa mala skrátiť z dvoch mesiacov na jeden mesiac.

                     (4)

                     V článku 7 ods. 1 nariadenia (ES) č. 1238/95 sa stanovuje poplatok za žiadosť. Aby sa podporilo používanie online elektronického systému úradu na podávanie žiadostí, mal by sa poplatok za podanie žiadosti iným spôsobom (napr. podanie žiadosti v tlačenej podobe) zvýšiť zo 650 EUR na 800 EUR. Z praktických skúseností okrem toho vyplynulo, že používanie online elektronického systému na podávanie žiadostí by bolo efektívnejšie, ak by sa k nemu pridružila povinnosť používať na akúkoľvek ďalšiu výmenu informácií s úradom jeho platformu na bezpapierovú komunikáciu.

                     (5)

                     Podľa článku 7 ods. 7 nariadenia (ES) č. 1238/95 si úrad ponechá z poplatku za žiadosť 150 EUR, ak žiadosť nie je platná v zmysle článku 50 nariadenia (ES) č. 2100/94. V záujme zníženia administratívneho zaťaženia by sa mala vrátiť celá suma poplatku za žiadosť.

                     (6)

                     Pokiaľ ide o ročný poplatok, v článku 9 ods. 4 nariadenia (ES) č. 1238/95 sa stanovuje, že úrad nevracia žiadne platby, ktoré boli zaplatené za zachovanie práva Spoločenstva na ochranu rastlinných odrôd. Zo skúseností vyplynulo, že v záujme väčšej transparentnosti možno poskytnúť náhradu, ak bolo úradu medzi dňom úhrady a výročím udelenia práva oznámené vzdanie sa práva.

                     (7)

                     V prílohe I k nariadeniu (ES) č. 1238/95 sa stanovuje výška poplatkov za organizáciu a vykonanie technického preskúmania odrody, ktorá je predmetom žiadosti o právo Spoločenstva na ochranu rastlinných odrôd („poplatok za preskúmanie“), ktoré sa majú uhradiť úradu.

                     (8)

                     Správna rada úradu sa rozhodla dodržiavať zásadu 100 % náhrady nákladov, aby boli náklady kontrolným úradom preplácané na základe priemerných skutočných nákladov na preskúmania.

                     (9)

                     Zo skúseností získaných v súvislosti s technickým preskúmaním okrem toho vyplýva, že poplatky za preskúmanie sa môžu pre určité nákladové skupiny časom meniť. Poplatky, ktoré vyberá úrad, by preto mali odrážať celkovú výšku poplatkov pre príslušné nákladové skupiny, ktoré má úrad zaplatiť kontrolným úradom. Poplatky stanovené v prílohe I k nariadeniu (ES) č. 1238/95 by sa preto mali upraviť pre všetky príslušné nákladové skupiny.

                     (10)

                     Nariadenie (ES) č. 1238/95 by sa preto malo zodpovedajúcim spôsobom zmeniť.

                     (11)

                     Toto nariadenie by sa malo uplatňovať od 1. apríla 2020, aby úrad a zainteresované strany mali dostatok času prispôsobiť sa daným zmenám.

                     (12)

                     Opatrenia stanovené v tomto nariadení sú v súlade so stanoviskom Stáleho výboru pre práva Spoločenstva k odrodám rastlín,

               PRIJALA TOTO NARIADENIE:

            Článok 1
            Nariadenie (ES) č. 1238/95 sa mení takto:

                        1.

                        V článku 3 sa odsek 2 nahrádza takto:

                           „2.   Predseda úradu môže povoliť ďalej uvedené alternatívne formy platby v súlade s pracovnými metódami stanovenými podľa článku 36 ods. 1 písm. d) nariadenia Rady (ES) č. 2100/94:“

                        2.

                        V článku 4 sa odsek 1 nahrádza takto:

                           „1.   Za deň prijatia platby poplatkov a príplatkov úradom sa považuje deň, keď bola na bankový účet úradu pripísaná celá suma prevodu podľa článku 3 ods. 1“

                        3.

                        V článku 5 sa odsek 2 nahrádza takto:

                           „2.   Ak úrad nemôže určiť účel platby, požiada platcu, aby mu ho oznámil písomne do jedného mesiaca. Ak mu účel v rámci tejto lehoty neoznámi, platba sa bude považovať za neuskutočnenú a vráti sa platcovi.“

                        4.

                        Článok 7 sa mení takto:

                                    a)

                                    Odsek 1 sa nahrádza takto:

                                       „1.   Žiadateľ o právo Spoločenstva na ochranu rastlinných odrôd (ďalej len „žiadateľ“) zaplatí poplatok vo výške 450 EUR za spracovanie žiadosti, ktorá bola vyplnená a podaná elektronicky prostredníctvom webového formulára cez elektronický systém úradu na podávanie žiadostí.
                                       Žiadateľ súhlasí s podmienkami používania zabezpečenej platformy elektronickej komunikácie spravovanej úradom a túto platformu používa na predkladanie žiadostí uvedených v prvom pododseku a iných dokumentov, prijímanie oznámení a dokumentov zasielaných úradom, odpovedanie na takéto oznámenia a vykonávanie iných úkonov.
                                       Za spracovanie žiadosti podanej inými prostriedkami než elektronickým systémom úradu na podávanie žiadostí zaplatí žiadateľ poplatok vo výške 800 EUR.“

                                    b)

                                    Odsek 7 sa nahrádza takto:

                                       „7.   Ak bol prijatý poplatok za žiadosť, ale žiadosť nie je platná v zmysle článku 50 základného nariadenia, úrad informuje žiadateľa o nedostatkoch zistených v žiadosti a zároveň mu vráti poplatok.“

                        5.

                        V článku 9 sa odsek 4 nahrádza takto:

                           „4.   Úrad nevracia žiadne platby v súvislosti s ročným poplatkom, ktoré boli uhradené v záujme zachovania platnosti práva Spoločenstva na ochranu rastlinných odrôd, ak mu medzi dňom úhrady a výročím udelenia práva uvedených v odseku 2 písm. b) nebolo oznámené vzdanie sa práva Spoločenstva na ochranu rastlinných odrôd. Oznámenia o vzdaní sa práva doručené po výročí udelenia práva sa na účely takýchto platieb nezohľadňujú.“

                        6.

                        Príloha I sa nahrádza textom v prílohe k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. apríla 2020.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. novembra 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 227, 1.9.1994, s. 1.

            (2)  Nariadenie Komisie (ES) č. 1238/95 z 31. mája 1995 stanovujúce pravidlá pre uplatňovanie nariadenia Rady (ES) č. 2100/94, pokiaľ ide o poplatky, ktoré sa platia Úradu Spoločenstva pre odrody rastlín (Ú. v. ES L 121, 1.6.1995, s. 31).

            PRÍLOHA

                  „PRÍLOHA I

                     Poplatky súvisiace s technickým preskúmaním podľa článku 8

                  Poplatok, ktorý sa má zaplatiť za technické preskúmanie odrody podľa článku 8, sa stanovuje v súlade s touto tabuľkou:

                              (v EUR)

                              Nákladová skupina

                              Poplatok

                                 Skupina poľnohospodárskych plodín

                              1

                              zemiaky

                              2 050

                              2

                              repka olejná

                              2 150

                              3

                              trávy

                              2 920

                              4

                              ostatné poľnohospodárske druhy

                              1 900

                                 Skupina ovocia

                              5

                              jablká

                              3 665

                              6

                              jahody

                              3 400

                              7

                              ostatné druhy ovocia

                              3 460

                                 Skupina okrasných rastlín

                              8

                              okrasné rastliny so živými referenčnými kolekciami, skleníkové skúšky

                              2 425

                              9

                              okrasné rastliny so živými referenčnými kolekciami, poľné skúšky

                              2 420

                              10

                              okrasné rastliny bez živých referenčných kolekcií, skleníkové skúšky

                              2 400

                              11

                              okrasné rastliny bez živých referenčných kolekcií, poľné skúšky

                              2 200

                              12

                              okrasné rastliny, špeciálne fytosanitárne podmienky

                              3 900

                                 Skupina zeleniny

                              13

                              zelenina, skleníkové skúšky

                              2 920

                              14

                              zelenina, poľné skúšky

                              2 660 “


title: Vykonávacie nariadenie Rady (EÚ) 2019/2101 z 9. decembra 2019, ktorým sa vykonáva článok 9 nariadenia (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike

text:
                  10.12.2019

                  SK

                  Úradný vestník Európskej únie

                  L 318/1

         VYKONÁVACIE NARIADENIE RADY (EÚ) 2019/2101
         z 9. decembra 2019,
         ktorým sa vykonáva článok 9 nariadenia (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1183/2005 z 18. júla 2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike (1), a najmä na jeho článok 9,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 18. júla 2005 prijala nariadenie (ES) č. 1183/2005.

                     (2)

                     V nadväznosti na preskúmanie autonómnych reštriktívnych opatrení stanovených v článku 2b nariadenia (ES) č. 1183/2005 by sa mali záznamy týkajúce sa osôb uvedených v prílohe Ia k nariadeniu (ES) č. 1183/2005 zmeniť a zo zoznamu v uvedenej prílohe by sa mali vypustiť dve osoby.

                     (3)

                     Príloha Ia k nariadeniu (ES) č. 1183/2005 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Zoznam uvedený v prílohe Ia k nariadeniu (ES) č. 1183/2005 sa nahrádza zoznamom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 9. decembra 2019

                  Za Radu

                  predseda

               J. BORRELL FONTELLES

            (1)  Ú. v. EÚ L 193, 23.7.2005, s. 1.

            PRÍLOHA

                     „PRÍLOHA Ia
                     ZOZNAM OSÔB, SUBJEKTOV A ORGÁNOV PODĽA ČLÁNKU 2b
                     A.   Osoby

                                 Meno

                                 Informácie o totožnosti

                                 Dôvody označenia

                                 Dátum označenia

                                 1.

                                 Ilunga Kampete

                                             alias Gaston Hughes Ilunga Kampete; alias Hugues Raston Ilunga Kampete.

                                             Dátum narodenia: 24.11.1964.

                                             Miesto narodenia: Lubumbashi (KDR).

                                             Vojenské identifikačné číslo: 1-64-86-22311-29.

                                             Štátna príslušnosť: KDR.

                                             Adresa: 69, avenue Nyangwile, Kinsuka Mimosas, Kinshasa/Ngaliema, KDR.

                                             Pohlavie: Muž

                                 Ilunga Kampete bol ako veliteľ jednotiek Republikánskej gardy (GR) zodpovedný za nasadenie jednotiek GR do akcie a za ich účasti na neprimeranom použití sily a násilnej represie v septembri 2016 v Kinshase.
                                 Vzhľadom na to, že je aj naďalej vedúcim predstaviteľom GR, je zodpovedný za represie a porušovanie ľudských práv, ktorých sa dopustili príslušníci GR, napríklad za násilné potlačenie opozičného zhromaždenia v Lubumbashi v decembri 2018.
                                 Ilunga Kampete bol preto zapojený do plánovania, riadenia alebo páchania činov, ktoré predstavujú závažné porušovanie ľudských práv v KDR.

                                 12.12.2016

                                 2.

                                 Gabriel Amisi Kumba

                                             alias Gabriel Amisi Nkumba; „Tango Fort“; „Tango Four“.

                                             Dátum narodenia: 28.5.1964.

                                             Miesto narodenia: Malela (KDR).

                                             Vojenské identifikačné číslo: 1-64-87-77512-30.

                                             Štátna príslušnosť: KDR.

                                             Adresa: 22, avenue Mbenseke, Ma Campagne, Kinshasa/Ngaliema, KDR.

                                             Pohlavie: Muž

                                 Bývalý veliteľ prvej obrannej zóny konžskej armády (FARDC), ktorej jednotky sa zúčastnili na neprimeranom použití sily a násilnej represii v septembri 2016 v Kinshase.
                                 Gabriel Amisi Kumba je od júla 2018 zástupcom veliteľa štábu Konžských ozbrojených síl (FARDC) zodpovedným za operácie a spravodajstvo. Vzhľadom na svoju úlohu je zodpovedný za porušovanie ľudských práv, ktorého sa v poslednom období dopustili sily FARDC.
                                 Gabriel Amisi Kumba bol preto zapojený do plánovania, riadenia alebo páchania činov, ktoré predstavujú závažné porušovanie ľudských práv v KDR.

                                 12.12.2016

                                 3.

                                 Ferdinand Ilunga Luyoyo

                                             Dátum narodenia: 8.3.1973.

                                             Miesto narodenia: Lubumbashi (KDR).

                                             Číslo cestovného pasu: OB0260335 (platný od 15.4.2011 do 14.4.2016).

                                             Štátna príslušnosť: KDR.

                                             Adresa: 2, avenue des Orangers, Kinshasa/Gombe, KDR.

                                             Pohlavie: Muž

                                 Ako veliteľ poriadkovej jednotky Légion Nationale d’Intervention Konžskej štátnej polície (PNC) Ferdinand Ilunga Luyoyo bol zodpovedný za neprimerané použitie sily a násilnú represiu v septembri 2016 v Kinshase.
                                 Ferdinand Ilunga Luyoyo je od júla 2017 veliteľom jednotky PNC zodpovednej za ochranu inštitúcií a vysokopostavených činiteľov. Vzhľadom na svoju úlohu je zodpovedný za porušovanie ľudských práv, ktorého sa v poslednom období dopustila PNC.
                                 Ferdinand Ilunga Luyoyo bol preto zapojený do plánovania, riadenia alebo páchania činov, ktoré predstavujú závažné porušovanie ľudských práv v KDR.

                                 12.12.2016

                                 4.

                                 Célestin Kanyama

                                             alias Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin;

                                             Esprit de mort.

                                             Dátum narodenia: 4.10.1960.

                                             Miesto narodenia: Kananga (KDR).

                                             Štátna príslušnosť: KDR.

                                             Číslo cestovného pasu: OB0637580 (platný od 20.5.2014 do 19.5.2019).

                                             Dostal schengenské vízum č. 011518403, vydané 2.7.2016.

                                             Adresa: 56, avenue Usika, Kinshasa/Gombe, KDR.

                                             Pohlavie: Muž

                                 Ako komisár Konžskej štátnej polície (PNC) bol Célestin Kanyama zodpovedný za neprimerané použitie sily a násilnú represiu v septembri 2016 v Kinshase.
                                 Célestin Kanyama bol v júli 2017 vymenovaný za generálneho riaditeľa výcvikových škôl štátnej polície. Vzhľadom na svoju pozíciu vysokého predstaviteľa PNC je zodpovedný za porušovanie ľudských práv, ktorého sa v poslednom období dopustila PNC. Jedným z príkladov je zastrašovanie a pozbavenie slobody novinárov zo strany príslušníkov polície v októbri 2018, a to po uverejnení série článkov o zneužívaní prídelov policajných kadetov a o úlohe generála Kanyama, ktorú zohral v rámci týchto udalostí.
                                 Célestin Kanyama bol preto zapojený do plánovania, riadenia alebo páchania činov, ktoré predstavujú závažné porušovanie ľudských práv v KDR.

                                 12.12.2016

                                 5.

                                 John Numbi

                                             alias John Numbi Banza Tambo; John Numbi Banza Ntambo; Tambo Numbi.

                                             Dátum narodenia: 16.8.1962.

                                             Miesto narodenia: Jadotville-Likasi-Kolwezi (KDR).

                                             Štátna príslušnosť: KDR.

                                             Adresa: 5, avenue Oranger, Kinshasa/Gombe, KDR.

                                             Pohlavie: Muž

                                 John Numbi je od júla 2018 generálnym inšpektorom konžských ozbrojených síl (FARDC). Vzhľadom na svoju úlohu je zodpovedný za porušovanie ľudských práv, ktorého sa v poslednom období dopustili sily FARDC, napríklad za neprimerané násilie, ktorého sa v júni a júli 2019 dopustili jednotky FARDC pod jeho priamym vedením proti osobám vykonávajúcim nezákonnú ťažbu.
                                 John Numbi bol preto zapojený do plánovania, riadenia alebo páchania činov, ktoré predstavujú závažné porušenie ľudských práv v KDR.

                                 12.12.2016

                                 6.

                                 Delphin Kahimbi

                                             alias Delphin Kahimbi Kasangwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.

                                             Dátum narodenia: 15.1.1969 (alebo: 15.7.1969).

                                             Miesto narodenia: Kiniezire/Goma (KDR).

                                             Štátna príslušnosť: KDR.

                                             Číslo diplomatického pasu: DB0006669 (platný od 13.11.2013 do 12.11.2018).

                                             Adresa: 1, 14eme rue, Quartier Industriel, Linete, Kinshasa, KDR.

                                             Pohlavie: Muž

                                 Delphin Kahimbi je od júla 2018 zástupcom veliteľa generálneho štábu v rámci generálneho štábu FARDC so zodpovednosťou za spravodajstvo. Vzhľadom na svoju úlohu je zodpovedný za porušovanie ľudských práv, ktorého sa v poslednom období dopustili sily FARDC.
                                 Delphin Kahimbi bol preto zapojený do plánovania, riadenia alebo páchania činov, ktoré predstavujú závažné porušovanie ľudských práv v KDR.

                                 12.12.2016

                                 7.

                                 Evariste Boshab

                                             alias Evariste Boshab Mabub Ma Bileng.

                                             Dátum narodenia: 12.1.1956.

                                             Miesto narodenia: Tete Kalamba (KDR).

                                             Štátna príslušnosť: KDR.

                                             Číslo diplomatického pasu: DP0000003 (platný: od 21.12.2015 do 20.12.2020).

                                             Platnosť schengenského víza sa skončila 5.1.2017.

                                             Adresa: 3, avenue du Rail, Kinshasa/Gombe, KDR.

                                             Pohlavie: Muž

                                 Ako podpredseda vlády a minister vnútra a bezpečnosti od decembra 2014 do decembra 2016 bol Evariste Boshab oficiálne zodpovedný za policajné a bezpečnostné zložky a za koordináciu práce guvernérov provincií. Z dôvodu svojho postavenia bol zodpovedný za zatýkanie aktivistov a členov opozície, ako aj za neprimerané používanie sily, a to aj v období od septembra 2016 do decembra 2016 v reakcii na demonštrácie v Kinshase, ktoré viedli k usmrteniu alebo zraneniu veľkého počtu civilistov bezpečnostnými zložkami.
                                 Evarista Boshab bol preto zapojený do plánovania, riadenia alebo páchania činov, ktoré predstavujú závažné porušovanie ľudských práv v KDR.
                                 Evarista Boshab sa podieľal aj na zneužití a prehlbovaní krízy v regióne Kasai, kde si zachováva vplyvnú pozíciu, najmä od marca 2019, kedy sa stal senátorom Kasai.

                                 29.5.2017

                                 8.

                                 Alex Kande Mupompa

                                             alias Alexandre Kande Mupomba; Kande-Mupompa.

                                             Dátum narodenia: 23.9.1950.

                                             Miesto narodenia: Kananga (KDR).

                                             Štátna príslušnosť: KDR a Belgicko.

                                             Číslo cestovného pasu KDR: OP0024910 (platný: od 21.3.2016 do 20.3.2021).

                                             Adresy: Messidorlaan 217/25, 1180 Uccle, Belgicko

                                             1, avenue Bumba, Kinshasa/Ngaliema, KDR.

                                             Pohlavie: Muž

                                 Ako guvernér provincie Kasai Central do októbra 2017 bol Alex Kande Mupompa zodpovedný za neprimerané použitie sily, násilnú represiu a mimosúdne zabíjanie páchané bezpečnostnými silami a PNC v provincii Kasai Central od augusta 2016 vrátane zabíjania na území Dibaya vo februári 2017.
                                 Alex Kande Mupompa bol preto zapojený do plánovania, riadenia alebo páchania činov, ktoré predstavujú závažné porušovanie ľudských práv v KDR.
                                 Alex Kande Mupompa sa podieľal aj na zneužití a prehlbovaní krízy v regióne Kasai, ktorého zástupcom bol do októbra 2019 a v ktorom si zachováva vplyv prostredníctvom politickej strany Congrès des alliés pour l’action au Congo (CAAC), ktorá je súčasťou vlády provincie Kasai.

                                 29.5.2017

                                 9.

                                 Jean-Claude Kazembe Musonda

                                             Dátum narodenia: 17.5.1963.

                                             Miesto narodenia: Kashobwe (KDR).

                                             Štátna príslušnosť: KDR.

                                             Adresa: 7891, avenue Lubembe, Quartier Lido, Lubumbashi, Haut-Katanga, KDR.

                                             Pohlavie: Muž

                                 Ako guvernér provincie Haut Katanga do apríla 2017 bol Jean-Claude Kazembe Musonda zodpovedný za neprimerané používanie sily a násilnú represiu, ktorých sa dopúšťali bezpečnostné sily a PNC v provincii Haut Katanga, a to aj v období od 15. do 31. decembra 2016, keď bolo 12 civilistov zabitých a 64 osôb zranených v dôsledku použitia smrtonosnej sily zo strany bezpečnostných síl vrátane príslušníkov PNC v reakcii na protesty v Lubumbashi.
                                 Jean-Claude Kazembe Musonda bol preto zapojený do plánovania, riadenia alebo páchania činov, ktoré predstavujú závažné porušovanie ľudských práv v KDR.
                                 Jean-Claude Kazembe Musonda je vodcom strany CONAKAT, ktorá je súčasťou koalície pod vedením bývalého prezidenta Josepha Kabilu.

                                 29.5.2017

                                 10.

                                 Éric Ruhorimbere

                                             alias Eric Ruhorimbere Ruhanga; Tango Two; Tango Deux.

                                             Dátum narodenia: 16.7.1969.

                                             Miesto narodenia: Minembwe (KDR).

                                             Vojenské identifikačné číslo: 1-69-09-51400-64.

                                             Štátna príslušnosť: KDR.

                                             Číslo cestovného pasu KDR: OB0814241.

                                             Adresa: Mbujimayi, Kasai Province, KDR.

                                             Pohlavie: Muž

                                 Ako zástupca veliteľa 21. vojenského regiónu od septembra 2014 do júla 2018 bol Éric Ruhorimbere zodpovedný za neprimerané použitie sily a mimosúdne popravy, ktoré páchali sily FARDC najmä proti milíciám Nsapu, ako aj ženám a deťom.
                                 Éric Ruhorimbere je od júla 2018 veliteľom operačného sektora Nord Equateur. Vzhľadom na svoju úlohu je zodpovedný za porušovanie ľudských práv, ktorého sa v poslednom období dopustili sily FARDC.
                                 Éric Ruhorimbere bol preto zapojený do plánovania, riadenia alebo páchania činov, ktoré predstavujú závažné porušovanie ľudských práv v KDR.

                                 29.5.2017

                                 11.

                                 Emmanuel Ramazani Shadari

                                             alias Emmanuel Ramazani Shadari Mulanda; Shadary.

                                             Dátum narodenia: 29.11.1960.

                                             Miesto narodenia: Kasongo (KDR).

                                             Štátna príslušnosť: KDR.

                                             Adresa: 28, avenue Ntela, Mont Ngafula, Kinshasa, KDR.

                                             Pohlavie: Muž

                                 Ako podpredseda vlády a minister vnútra a bezpečnosti do februára 2018 bol Ramazani Shadari oficiálne zodpovedný za policajné a bezpečnostné zložky a za koordináciu práce guvernérov provincií. Z dôvodu svojho postavenia bol zodpovedný za zatýkanie aktivistov a členov opozície, ako aj za použitie neprimeranej sily, ako je napríklad násilný zásah proti členom hnutia Bundu Dia Kongo (BDK) v provincii Kongo Central, represie v Kinshase v januári a februári 2017 a neprimerané použitie sily a násilné represie v provinciách regiónu Kasai.
                                 Z dôvodu svojho postavenia bol preto Ramazani Shadari zapojený do plánovania, riadenia alebo páchania činov, ktoré predstavujú závažné porušovanie ľudských práv v KDR.
                                 Ramazani Shadari je od februára 2018 stálym tajomníkom politickej strany Parti du peuple pour la reconstruction et le développement (PPRD), ktorá je hlavnou stranou koalície pod vedením bývalého prezidenta Josepha Kabilu.

                                 29.5.2017

                                 12.

                                 Kalev Mutondo

                                             alias Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.

                                             Dátum narodenia: 3.3.1957.

                                             Štátna príslušnosť: KDR.

                                             Číslo cestovného pasu: DB0004470 (vydaný: 8.6.2012 – platný do: 7.6.2017).

                                             Adresa: 24, avenue Ma Campagne, Kinshasa, KDR.

                                             Pohlavie: Muž

                                 Ako riaditeľ Národnej spravodajskej služby (ANR) do februára 2019 bol Kalev Mutondo zapojený do svojvoľného zatýkania, zadržiavania a zlého zaobchádzania s príslušníkmi opozície, aktivistami občianskej spoločnosti a inými osobami a nesie za toto konanie zodpovednosť.
                                 Kalev Mutondo bol preto zapojený do plánovania, riadenia alebo páchania činov, ktoré predstavujú závažné porušovanie ľudských práv v KDR.
                                 V máji 2019 podpísal vyhlásenie o svojej minulej aj budúcej lojalite voči Josephovi Kabilovi a je aj naďalej jeho blízkym spolupracovníkom v otázkach bezpečnosti.

                                 29.5.2017

                           B.   Subjekty
                     […]

               “.